Ես լուրջ կասկածներ ունեմ, որ Էրդողանը կհայտնվի Երևանում Հայոց ցեղասպանության հարյուրամյակին: Եթե նա չգա, ապա հայ պաշտոնյաները կարող են ուրախանալ, որ իրենց հնարքը հաջողվեց` Էրդողանին ցույց տալով որպես խափանարարի: Սակայն ի՞նչ կլինի, եթե հանկարծ Թուրքիայի նախագահն իրոք ժամանի Հայաստան 2015 թ. ապրիլի 24-ին: Էրդողանը կարող է շատ արտառոց բաներ ասել ու անել, սակայն նա խորամանկ քաղաքական գործիչ է և կարող է հեշտությամբ խույս տալ հայկական ծուղակից ու այն օգտագործել ի շահ իրեն: Էրդողանը կարող է այցելել Հայոց ցեղասպանության զոհերի հուշահամալիրը Երևանում և հայտարարել, որ եկել է Առաջին համաշխարհային պատերազմի բոլոր զոհերի «ցավը կիսելու», այդ թվում` թուրքերի և հայերի: Դա շատ հաջող քարոզչական քայլ կլինի Էրդողանի համար...